**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/05, 12.01.2018թ.

**Բողոք բերող անձ՝** «Սլայդ Արտ» ՍՊԸ

**Պատվիրատու՝** Երևանի քաղաքապետարան

**Գնման ընթացակարգի ծածկագիրը և առարկան՝** «ԵՔ-ԲՄԾՁԲ-18/19» ծածկագրով բաց մրցույթ / մշակութային միջոցառումների կազմակերպման ծառայությունների ձեռքբերում

**Բողոքի պահանջը`**

Դադարեցնել և/կամ չեղյալ հայտարարել Երևանի քաղաքապետարանի կողմից մշակութային միջոցառումների կազմակերպման ծառայությունների ձեռքբերման նպատակով հայտարարված «ԵՔ-ԲՄԾՁԲ-18/19» ծածկագրով ընթացակարգի գնահատող հանձնաժողովի՝ 11.01.2018թ. ժամը 15:00-ին կայացած նիստի թիվ 3 արձանագրության 1-ին կետով կայացված՝ «Սլայդ Արտ» ՍՊԸ-ի հայտը մերժելումասին որոշումը, ինչպես նաև «ԵՔ-ԲՄԾՁԲ-18/19» ծածկագրով ընթացակարգի 16-40-րդ չափաբաժինների մասով ընթացակարգը չկայացած հայտարարելու և սույն որոշումից բխող բոլոր այլ որոշումները:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: